b'\n_START_ARTICLE_\nMajordom\n_START_PARAGRAPH_\nMajordom je bil zgodnjesrednjeve\xc5\xa1ki naziv in funkcija, ki je pomenila upravnika dvora, posebno v frankovskih kraljestvih 7. in 8. stoletja. Beseda izvira iz latinskega izraza maior domus._NEWLINE_V frankovski dr\xc5\xbeavi je bila funkcija dedna. Opravljali so jo pripadniki dinastije Karolingov, ki so s posestvi, ki jim jih je podarjal kralj (iz dinastije Merovingov), pridobivali vedno ve\xc4\x8djo mo\xc4\x8d. Ta je postala tako velika, da je Karoling Pipin Mali (741-768), ki je polo\xc5\xbeaj majordoma sprejel leta 747, leta 751 prevzel krono dr\xc5\xbeave in tej so tako zavladali Karolingi.'